Document ID: /roh_data/filtered/fineweb-2-filterrobots_roh.jsonl.gz/70760

La squadra naziunala svizra ha vinavant schanzas intactas da restar en la classa la pli auta da la Nations League. L’equipa dal trenader Murat Yakin ha gudagnà ordaifer cunter la Spagna cun 2:1 – ed ha uschia festivà l’emprima victoria cunter «La Furia Roja» dapi il 2010. Ils gols per la Svizra han sajettà Manuel Akanji e Breel Embolo.
La Svizra dovra anc in punct
I sa tracta da l’emprima victoria da la Svizra en Spagna insumma. L’attatgader e tiragols Embolo è stà cuntent cun la prestaziun dals Svizzers. Per restar en la classa la pli auta tanscha a la Svizra in pari cunter la Tschechia l’auter mardi a chasa.